钦定古今图书集成/方舆汇编/职方典/第1083卷 > 兴化府物产考 府志
## 钦定古今图书集成/方舆汇编/职方典/第1083卷 > 兴化府物产考 府志

府总

谷属

稻　有大冬稻、早稻、晚稻。大冬稻春种冬熟，岁惟一收；早稻春种夏熟，获后即插；晚稻岁可两收。有米粘可酿酒者谓秫，有米白而香者谓白棱。又有占稻，出占城。《湘山野录》云：“宋真宗以福建田多高仰，占城稻耐旱，遣使求其种十石，遗民种之，俗名早占、白占。” 又有畬稻，不用水耕，高山皆可种。

黍　：叶似芦，高丈馀，穗散垂，粒圆无毛。又有一种，高二三尺，穗如鸭掌，粒稍细，俗名“鸭脚黍” 、番薯　。万历中，巡抚金学曾始传自外国，因名“金薯。” 皮有白、紫二种，可佐五谷之半，亦可为粉。近有一种来自台湾，形类莱菔，肉松而色黄，味同番薯。

货属

盐　天下盐皆煎成，独莆盐用晒法。传明初有陈姓者居涵江，试取海水晒日中遂成盐，乃教其乡人，后人因效之。按：莆系出盐地，原任民挑贩，不经商税。今商禁及附乡不得携负，民甚苦之。

糖　：煮蔗汁为之，有白糖、清糖、乌糖。又有糖油再煮成者，曰冰糖。

果属

荔枝　蔡端明《荔枝谱》云：“闽中惟四郡有之，而兴化尤为奇特。树高数丈，大至合抱，形团团如帷盖，四时荣茂不凋。花似木樨，淡黄色，微香。” 实上圆下锐，大可径寸，壳若罗纹，初青渐红。夏熟时，香气清远，色泽鲜紫，膜如桃花，核如丁香。剖之凝如水晶，食之消如绛雪，色香与味俱为第一。性畏寒，山谷间皆不能植。唐李赞皇谓“此树为南方佳人不耐寒。” 《谱》中所载兴化产十五品，如皱玉、郎官红、游丁香、紫璚、百步兰、寿香、西紫、黄香、大小江绿、瑞堂红、松红、麝囊红、百步香、黄玉已不复有，惟玉堂红出于蔡宅，状元红出于枫亭者，特珍于时。按：状元红旧名延寿红，宋元丰间状元徐铎所植也。铎与枫亭薛奕为婚媾，因授其种于薛。而枫亭之地斥卤，宜荔，因擅其名。《王梅溪集》云：“乌石荔子，旧传宋香是也。树极高大，实如陈紫而小，甘美无异。或云陈紫种出宋氏，世传其树已三百年，旧属王氏。黄巢兵过，欲斧之，王氏媪抱树号泣，贼怜之，不伐。后结实，其核若有斧痕。” 梅溪尝谢林虙《夺先红》诗云：“莆中荔子胜闽中，乌石山前又不同。正向铃斋想风味，夺先人送夺先红。” 盖林居乌石，曾为别院第一人，故王诗及之。又有一种曰火山，夏初先熟味微酸。惟出黄巷名绿纱者佳。黄巩尝以《火山馈林俊》，诗云：“侧生幽谷半摧残，烟雨平林五月寒。叹息不逢高著眼，只缘风味带微酸。” 柑　实冬熟，红色，有朱柑、乳柑，又有先柑，以其先诸柑熟，或曰“仙柑。”

橘　似柑而美小，色红如金，曰“金橘。” 又有一种先后相续而生，名公孙橘。有一种极小，生山谷。

间曰金豆

杨桃　味酸，熟时色黄，五瓣，或谓之“五瓣子。” 杨梅　生山中，初熟色红，味甜酸，色紫则纯甜。白者名“白蜜。”

梨　有六月清消梨，有水梨，以善本接之乃生。枣　、有蜜枣，差小而味甜；有柴枣，稍大而味淡。菩提果　，花似冠蕤，叶大如掌，实类肥皂，熟则裂开，中鲜红色，有子如弹，味似栗。其种来自西域，故名。

丹果　实似枇杷而大，味甘香，亦名“香果。” 橄榄　实尖小者，名“丁香” ，大者名“柴橄榄” ，味清香，食之先涩后甘，故又名“敢谏子。”

黄弹　，实如弹丸，味酸。本出越王祭太乙坛之侧，又曰“王坛子。” 俗名梅弹。

栗　房攒刺如猬，及熟房裂，实有壳，赤色，肉黄色。

椎　：生山谷中，似榛而小。曾师建《记》“作锥” ，以其永锐如锥。

个摩子　生山谷中，藤附木上。实成作穗，《外皮黄色，中有壳裹肉》如莲。可煮食。味似白果枇杷　，一名“卢橘。” 《夏初熟，色黄味酸》。

蔗　：以水田作陇种之，叶如菅茅，其茎有节。春种冬成。有二种，大者浆可解渴；小者捣其汁可煮糖。初成黑糖，以泥盖之，成白糖。

《新罗》葛　藤似葛，根甚大，俗呼“葛头。” 味甘。一名“土瓜。”

波罗蜜　：其种传自海南，实大如瓜，有刺，色金黄，味甘酸。

丹粘子　一名倒粘子。大如枣，熟紫色，味甘。生山谷中。东坡云：“海漆俗呼档柅。”

《无花果　》，无花结实，状似枇杷。

花属

山茶　花深红色，单叶而大者曰“日丹” ，百叶攒簇于中者曰“宝珠。” 又有花小如钱，浅红色，于十二月开曰“腊至” ，亦名“腊蒂。”

川茶　，本出蜀中品最贵，花殷红色，大径四五寸，亦有白者。

木笔　，一名“辛夷” ，蕊如笔，花开似玉兰，外紫色。雪球　，花白攒簇，一蒂聚数十葩，大可三、四寸，状如球。

木芙蓉　：一名“拒霜。” 有红白二色，又有朝白暮红者，曰“醉芙蓉。”

蕃桂　一名“指甲花” ，蕊似碎珠，《花开如蜜色浓香袭人，叶可染甲》。

夜合　，一名“合欢” ，叶似槐，细而繁密，至暮则合。花浅红色，瓣上若丝茸然，故又名“马缨。”

赪桐　：一名贞女花，亦曰《百日红》。

《蜡梅　》，花类撚蜡所成，香气如梅。

杜鹃　：一名“映日红” ，有深红、浅红及紫色。山中开单叶者，俗呼“满山红。”

《聚八仙　》又曰：“蝶穿桂，花白，心簇如桂外八花，如蝶环绕之。”

长春　四时常开者曰“月月红。” 早开者曰“迎春。” 大而鲜红者曰“丽春” ，亦曰“胜春。” 小而浅红者曰“粉孩儿。”

木香　柔条繁英，花有黄、白二色。

素馨　，本出南海，花白而香，亦有黄色者，无香。七姊妹　每朵聚七花，似长春而小，有红白及浅红色，俗呼“布田花。”

《西施》红　，蔓生，叶细而嫩，花殷红色。

交枝莲　，蔓生，花似莲，青白色。

《玉髻　》：叶甚厚，蔓抱石而生，花如雪球，心红色，一名“玉印。”

兰　一干一花曰“兰” ，叶细而柔。一干数花曰蕙，叶如剑，俗称“剑兰。” 花淡黄色，中有紫点，亦有白者曰“玉魫兰。” 绿花者曰“绿兰” ，品尤重。夏秋二季开，人多移植小槛中，或置座右，满室尽香。有一种生木石上，不用泥，取悬檐前，花亦清馥，曰“吊兰。” 有花茎俱赤色，岁首开者曰“拜岁兰。” 又有紫兰，色深紫，有鹤兰，叶大如掌，花似豆蔻，无香。《百合　花》白，下覆，一名“玉手炉。” 根可食。

水仙　，叶如蒜，花白色，中有黄心如盏，味极清香。

紫燕　：叶如列翅，花若萱草，色紫，上有斑点，状类飞燕。

阇提　，花白有香，又有《水阇提》，叶似紫燕，亦名“玉燕。”

洛阳锦　有深红、淡红、白紫诸色，又有瓣茸茸如剪者，名“剪绒。”

番菊　：色紫，一名“千日红” ，亦有白色者。

赛兰　：圆叶垂条，香胜兰，一名鱼子，俗呼鸡爪。

兰

蜜槱　花红，千叶，似蔷薇，亦曰《薇友》。

金蝴蝶　，花黄色，中多垂丝，似蝶。

午时梅　，花似梅红色，日午则开，褪时其英不散，亦名“落地梅。”

御带　花白，微有红晕，附枝而开，密如带，一丈红　，干高丈馀，花大如盏，有红、白、粉红诸色。

《虞美人　》花类莺粟，亦备五色。

金凤　：一名凤仙花。有红、白、紫、粉红数种，亦有一花兼红白色者，子如小桃，又名小桃红。又有番金凤，花开千叶。

牵牛　花：黑色，一名《玲珰花》。

木属

《水绵　》类杉而叶细，植水滨。

桐　：有梧桐、油桐二种。

加条　叶可磨器

《腊香　》《叶香》可食。

桄榔　树：似棕而高。郡人方明之诗：“密叶剪开金凤尾，柔条缀尽碧龙须。”

竹属

木竹　：质坚中实。一名“灵寿木” ，俗呼“柴竹。” 慈竹　一名“子母竹。”

《观音竹　》：竿柔叶细。

《箬叶》竹　叶可编篷。

佛眼竹　一曰“人面竹。”

蔬属

莱菔　根苗皆可食，根有红白二色，春种曰“早菜” ，冬种曰“冬菜。”

倭菜　可生食

茼蒿　：叶如艾，花如小菊，味香。

《莙荙　》俗名《春不老》。

瓮菜　：本从番舶，以瓮盛归，故名。

苦荬　：味苦。有叶阔色白者，曰“龙舌。” 浮藤菜　，叶圆而厚，藤相纠缠，俗呼蟳菜。落地生　，花黄色，落地即生，故名。其子可榨油。扁豆　有紫、白二种。

蕈　俗谓之菰，色红者名“胭脂菰。” 有香菰，味香。有木耳菰，黑色，俱生腐木上。又有松菰，生松林中，如弹丸。

《香椿　》芽赤色，味香。

荞　叶似葱根如蒜

紫菜　生海边石上，色紫故名。潮来浸之，浮散髼髼然，潮退则胶粘于石。冬时嫩者就石上搓取之，谓之冬菜，味香美。春时长者，则摘取之，谓之春菜，味稍逊。《本草》云：“凡海菜皆疗瘿瘤结气等疾” ，故海旁人无此患。

赤菜　：亦生海石上，如树根赤色。

鹿角菜　出海中

海苔　俗呼苔总

药属

菖蒲　生石碛上，根节细者为菖蒲，大者为昌阳。

茯苓　，松脂沦入地而生，傍根者为“茯神。” 金罂子　，花白，子如小罂，有刺。

山栀子　花六出，其实七棱。

车前子　俗名“七根草。”

使君子　藤生，花红，子似橄榄，有棱。

《香薷　》叶细味辛，生于岩石者佳，饮之可清暑。《紫背草　叶，面青背紫》，治蛇毒。

骨碎补　根生大木，上有黄毛，及短叶附之。治折伤。

六月霜　，叶多刺，花有紫白二色，根大如指，捣汁即凝如脂。

草属

蒲　，莆地多生蒲，故曰“莆田。” 蒲与莆通。

《零陵香　》俗名《香草》。

鼠麹　生野田间，叶苍白色黄色，一名“暑菊。” 《灯心草　泽地丛生，茎圆细而直，可织席。白𬞟　》生于下泽，圆叶白花。

蒉　生海边，有三棱，可织为席，俗呼“咸草。” 候潮草　。叶间有英，潮至则开，潮退则合。仙草　。夏月煮可成冻，饮以消暑。

蛇麻　：蔓生，叶如青麻。土人采以为麹。

麹草　生野田间，捣汁和米粉，可为麹。

芦荟　一名火办

野葛　即断肠草

禽属

鹈鹕　亦曰“淘河” ，一名“提壶。”

《十二红　》：“十二为群” ，中有红者。

“呼潮　” ，潮至则鸣。

《谢豹　》一名“子规” ，亦曰“杜鹃。”

《郭公　》一名“戴胜。”

鸮　一名鸺鹠

鳞属

子鱼　：子月肥而甘美，故名。惟迎仙桥东小姑潭所出为最。但通三印，可登俎者绝无。苏东坡诗：“长鱼俎上通三印。” 黄山谷诗：“子鱼通印蚝破山。” 通印者，言其大可容印也。王彦辅以为山上有通应庙，其下有通应港，讹为通印耳。黄处权云：兴化子鱼，以所产之处，土名子鱼潭而已。初无通应港之名。

《黄瓜　一名石首” ，小者曰“黄梅》。

《贴沙　》一名“龙舌” ，俗呼鞋底。

鳙　一名“松鱼。”　一名“河豚。”　俗名鮤魮海燕。　有肉翅，能飞水上，俗呼“金鹊。”

鹿角　皮可磨错，小者名《鱁鮧》鲈　咸、淡水皆有之。

墨鱼　一名乌贼

章鱼　：一名章举，大者曰“涂婆。”

柔鱼　：似乌贼而味美。

泥串　生海泥中

弹瑟　俗名涂虱

𩰚鱼　：俗呼花鱼，大如指，长二、三寸，身有花纹，红绿相间，尾纯红，有黄点，善𩰚。儿童多隔盆以养，𩰚则合之。每𩰚两口相衔，交持不舍。痣鱼　，有斑点如痣。

芦鳗　：出溪中，能上岸食芦叶。

《石麟　》一名《坑冻》。

坐鱼　即水鸡

介属

牡蛎　按《本草衍义》云：“牡蛎附石而生，磈礧相连如房，故名蛎房，一名蚝山。初生海畔，如拳石，四面渐长一房，内有蚝肉一块，其壳可烧为灰，曰蛎粉。”

蛤蜊　大者曰《郎晃》。

蛏　又有一种名《竹蛏》。

蚬　有赤壳者，曰“桃花蚬。”

江瑶柱　，形类半扇，双甲脆薄，内纹彩映日如螺钿，肉金黄色，中有柱如玉，味极甘美，昔人匹之《杨妃乳》。

花蛤　壳有花纹

淡菜　：《壳外有毛》。

石蜐　一名“仙人掌” ，黄螺　，壳软，有一种白者曰“软螺。”

《仙螺　》：尾似刀剪。

黄虾　：有白虾。赤虾，小者曰“苗虾” ，曰“金钩子。” 有细若针芒者曰“酱虾。” 又有生淡水中者曰“溪虾” ，小者曰“土虾。”

西施舌　　　步倚　　　　　空豸。

车螯。